**Badminton motionister 2018**

**Badminton for motionister i Løgstrup er næsten konstant, hvad medlemmer angår. Det er noget andet om tempoet er konstant? Jeg tror, at vi er en af de største klubber med motionsbadminton i oplandet i kommunen.**

**Der er i krise i mange klubber i omegnen, men vi er ca. 110 motionister her i Løgstrup - et antal der ikke har varieret meget de sidste 10 år - og med en gennemsnitlig alder, hvor der er en del tyndhåret, men med pænt gråt hår og flere rynker for nogens vedkommende.**

**Disse aktive badmintonspillere møder trofast op en gang om ugen, selv om det er motionister, så vil man stadig gerne vinde og har fornøjelse af samværet.**

**Af arrangementer har vi har haft juleafslutning og klubmesterskabet - begge arrangementer med god tilslutning.**

**Fortsat god generalforsamling!**

**Mvh.**

**Peter Mandrup**